hotchpotch/miracl-hf-unified huggingface dataset:
डालेचुक
डालेचुक (Hippophae / हिप्पोफेई) बहुत उंचाई पर उत्पन्न होने वाला एक पादप है। इसे लेह बेर (लेह बेरी) भी कहते हैं।
यह एक औषधीय पादप है। 4000 से 14000 फुट की ऊंचाई पर उगने वाले इस पौधे के फलों के चमत्कारिक गुणों के कारण यह 'संजीवनी बूटी' के समान समान माना जाता है। लेह बेरी ज्यूस में आंवले से अधिक विटामिन सी और भरपूर मात्रा में प्रति-आक्सीकारक (एंटी-ऑक्सीडेंट) होता है।
लेह में इस पौधे को 'गोल्ड माइन' और 'लेह बेरी' के नाम से पहचाना जाता है। इस पौधे के फल लेह बेरी से ज्यूस, कैप्सूल, चाय तैयार की जाती है, जो हृदयरोगियों और मधुमेह के रोगियों के काफी लाभदायक माना जाता है।
एंटी आक्सीडेंट तथा तमाम विटामिनों से भरपूर यह फल बढ़ती उम्र के प्रभाव को रोककर खून की कमी को दूर करने में मददगार है। इसके अलावा यह ग्लेशियर को पिघलने से रोकने, तथा भू-क्षरण रोकने में भी सहायक है जिससे यह जलवायु परिवर्तन के खतरे में भी मददगार रहता है।
भारत के रक्षा अनुसंधान एवं विकास संगठन इंटरनेशनल सेंटर फार इंटिग्रेटेड माउंटेन डेवलपमेंट के साथ मिलकर इस पौधे को बड़ी संख्‍या में उगाने के लिए काम कर रहा है। पिछले वर्ष लेह-लद्दाख के 12,000 हेक्‍टेयर क्षेत्र में सोलो पौधे लगाए गए थे।
नायब सूबेदार
थल सेना में नायब सूबेदार रैंक का अधिकारी जूनियर कामिसन अधिकारी रहता हे यह अधिकारी धर्म शिक्षक के रूप में कार्य करता हे यह सेना में धार्मिक ग्रंथों के जरिए आत्मविश्वास का प्रचार करते हैं। विभिन्न रेजीमेंटल,यूनिटों की धार्मिक संस्थाओं में विभिन्न अनुष्ठान कराते हैं। इसके अलावा इनके कार्यों में आफिसर्स, सैनिकों और उनके परिवारों को धार्मिक प्रवचन देना, अस्पताल में सैन्य रोगियों व उनके परिजनों को धार्मिक उपदेश देना, स्वास्थ्य लाभ कर रहे रोगियों के बीच धर्म ग्रंथों का पाठ करना, दंड भुगत रहे सैनिकों को सुधारात्मक और भावनात्मक उपदेश देना, बच्चों और सेना में भर्ती किये गये किशोरों को विशेष धार्मिक शिक्षाएं देना, सैन्य कर्मियों व परिजनों का अंतिम संस्कार करवाना, युद्ध में घायल सैनिकों के मनोबल को बनाये रखने के लिए प्रेरणाप्रद और मनोबलयुक्त धार्मिक शिक्षा देना आदि शामिल है।सेना में धर्म शिक्षक बनने के लिए उम्र 27 वर्ष से कम और 34 वर्ष से अधिक नहीं होनी चाहिए। अभ्यर्थी को किसी भी विषय में मान्यता प्राप्त विश्वविद्यालय से स्नातक के अलावा धर्म से संबंधित भी योग्यताएं होनी चाहिए। मसलन, पंडित के लिए संस्कृत में मध्यमा या हिन्दी में भूषण परीक्षा अथवा संबद्ध क्षेत्रीय भाषा में कोई परीक्षा उत्तीर्ण की होनी चाहिए। बीए परीक्षा ऐच्छिक (मुख्य) विषय के रुप में संस्कृत, हिन्दी विषय के साथ उत्तीर्ण करने वाले अभ्यर्थी भी इस पद के लिए अर्ह होते हैं। जबकि ग्रंथी के लिए पंजाबी की विद्वान परीक्षा अथवा समकक्ष कोई परीक्षा उत्तीर्ण करने वाले अथवा बीए परीक्षा एच्छिक (मुख्य) विषय के रुप में पंजाबी विषय के साथ उत्तीर्ण करने वाले अभ्यर्थी भी आवेदन कर सकते हैं। बौद्ध व पादरी पद पर भर्ती के लिए बौद्ध भिक्षु की विधिवत दीक्षा ली हो और बारहवीं परीक्षा उत्तीर्ण हो। इसी तरह पादरी के लिए ऐसा व्यक्ति पात्र होता है जो किसी मान्य गिरजाघर के पादरी द्वारा नियुक्त हो। मौलवी पद के लिए भी निर्धारित योग्यताएं वह होनी चाहिए जो एक मौलवी बनने के लिए जरूरी हैं। इन सब योग्यताओं के अलावा उम्मीदवार को सांस्कृतिक रुप से भी स्वीकार्य होना चाहिए। अर्थात वह ऐसा पुरोहित हो जो सभी जातियों व वर्गों में मान्य हो।
नायब सूबेदार की रैंक
धर्म शिक्षक का प्रशिक्षण सफलतापूर्वक पूरा कर लेने पर रंगरूट को नायब सूबेदार की रैंक देकर धर्म शिक्षक के रुप में कमीशन दे दिया जाता है। जूनियर कमीशन आफीसर को कम से कम दस वर्ष नौकरी पूर कर लेने पर सूबेदार,रिसालदार के पद पर तरक्की दे दी जाती है। धर्म शिक्षक के सेवानिवृत्ति की उम्र 55 वर्ष होती है। एक सूबेदार मेजर चार वर्ष तक इस पद पर काम करने या 55 वर्ष की उम्र पूरी होने पर सेवानिवृत्त कर दिया जाता है।
श्याम सिंह यादव
श्याम सिंह यादव एक भारतीय राजनीतिज्ञ तथा वर्तमान उत्तर प्रदेश के जौनपुर से लोकसभा सांसद हैं। वे बहुजन समाज पार्टी के राजनेता है श्रीमान महोदय जौनपुर लोकसभा लॉक डॉउन में फंसे मजदूरों को निकालने का प्रयत्न करे जो रोजी रोटी के लिऐ मुम्बई दिल्ली में है  Help center AAP ki kripa hogi
आयुष्मान खुराना के प्रदर्शनों की सूची
आयुष्मान खुराना (जन्म: १४ सितंबर १९८४) एक भारतीय अभिनेता, गायक और टेलीविजन होस्ट हैं।
श्री आनंद विद्या प्रसार मंडल, थेरगांव
श्री आनंद विद्या प्रसार मंडल संचेती कॉलेज ऑफ आर्ट्स, कॉमर्स एंड साइंस, थेरगांव
पुणे महाराष्ट्र भारत
राष्ट्रीय राजमार्ग १ (भारत)
राष्ट्रीय राजमार्ग १ (National Highway 1) भारत का एक राष्ट्रीय राजमार्ग है। यह जम्मू और कश्मीर व लद्दाख़ क्षेत्रों में स्थित है और लेह को बारामूला से जोड़ता है।
तुइपंग
तुइपंग (Tuipang) पूर्वोत्तरी भारत के मिज़ोरम राज्य के सइहा ज़िले में स्थित एक नगर है।
भारत की 2011 जनगणना के अनुसार तुइपंग के दो भाग हैं, जिनमें 652 और 1,655 निवासी थे। कुल मिलाकर तुइपंग की जनसंख्या 2,307 थी।
यह राष्ट्रीय राजमार्ग 2 पर स्थित है और सड़क द्वारा कई स्थानों से जुड़ा हुआ है।
राष्ट्रीय राजमार्ग २ (भारत)
राष्ट्रीय राजमार्ग २ (National Highway 2) भारत का एक राष्ट्रीय राजमार्ग है। यह डिब्रूगढ़, असम को तुइपंग, मिज़ोरम से जोड़ता है।
सेलिंग
सेलिंग (Seling) भारत के मिज़ोरम राज्य के अइज़ोल ज़िले में स्थित एक नगर है। यह राष्ट्रीय राजमार्ग २ पर स्थित है। यह राज्य की राजधानी, अइज़ोल, से 45 किमी दूर है।
राष्ट्रीय राजमार्ग ३ (भारत)
राष्ट्रीय राजमार्ग ३ (National Highway 3) भारत का एक राष्ट्रीय राजमार्ग है। यह पंजाब में पाकिस्तान की सीमा पर स्थित अटारी से आरम्भ होकर हिमाचल प्रदेश में मनाली से निकलता हुआ लद्दाख़ के लेह शहर में अन्त होता है।
फ़्रान्स महिला क्रिकेट टीम
फ्रांस महिला राष्ट्रीय क्रिकेट टीम वह टीम है जो अंतर्राष्ट्रीय महिला क्रिकेट मैचों में फ्रांस देश का प्रतिनिधित्व करती है। वे 1998 में अंतर्राष्ट्रीय क्रिकेट परिषद (आईसीसी) के सहयोगी सदस्य बने, जो पहले 1987 से संबद्ध सदस्य थे।
अप्रैल 2018 में, आईसीसी ने अपने सभी सदस्यों को महिला ट्वेंटी-20 अंतर्राष्ट्रीय (मटी20ई) का दर्जा दिया। इसलिए, 1 जुलाई 2018 के बाद फ्रांस की महिलाओं और एक अन्य अंतर्राष्ट्रीय पक्ष के बीच खेले जाने वाले सभी ट्वेंटी-20 मैच पूर्ण मटी20ई होंगे।
न्यूज़ीलैंड क्रिकेट टीम का श्रीलंका दौरा 2019
न्यूजीलैंड क्रिकेट टीम ने अगस्त और सितंबर 2019 में दो टेस्ट और तीन ट्वेंटी-20 अंतरराष्ट्रीय (टी20आई) मैच खेलने के लिए श्रीलंका का दौरा किया। टेस्ट सीरीज़ ने 2019–21 आईसीसी विश्व टेस्ट चैम्पियनशिप के उद्घाटन का एक हिस्सा बनाया। दौरे के लिए जुड़नार की पुष्टि जुलाई 2019 में की गई थी। मूल रूप से, पहले दो टी20ई मैच कोलंबो के आर प्रेमदासा अंतर्राष्ट्रीय क्रिकेट स्टेडियम में खेले जाने वाले थे, लेकिन कैंडी के पल्लेकेले अंतर्राष्ट्रीय क्रिकेट स्टेडियम में स्थानांतरित कर दिया गया।
श्रीलंका क्रिकेट ने टेस्ट श्रृंखला के लिए एक बाईस पुरुष टीम का नाम दिया, जो अंतिम पंद्रह क्रिकेटरों के लिए छंटनी की गई थी। टेस्ट सीरीज 1-1 से ड्रॉ रही, जिसमें श्रीलंका ने पहला मैच जीता और न्यूजीलैंड ने दूसरा जीता।
तीसरे और अंतिम टी20ई मैच में, श्रीलंका के लसिथ मलिंगा ट्वेंटी-20 अंतरराष्ट्रीय क्रिकेट में 100 विकेट लेने वाले पहले गेंदबाज बने। अपने स्पेल के तीसरे ओवर में मलिंगा ने हैट्रिक ली और चार गेंदों पर चार विकेट लिए। वह अंतर्राष्ट्रीय क्रिकेट के सभी प्रारूपों में पांच हैट्रिक लेने वाले पहले गेंदबाज बन गए। श्रीलंका ने मैच जीत लिया, हालांकि न्यूजीलैंड ने टी20ई श्रृंखला 2-1 से जीती।
फेरारगंज
फेरारगंज (Ferrargunj) भारत के अण्डमान व निकोबार द्वीपसमूह के दक्षिण अण्डमान द्वीप पर स्थित एक ग्राम है। राष्ट्रीय राजमार्ग 4 इस से गुज़रता है। प्रशासनिक दृष्टि से यह तहसील का दर्जा रखता है
कदमतला, अण्डमान
कदमतला (Kadamtala) भारत के अण्डमान व निकोबार द्वीपसमूह के मध्य अण्डमान द्वीप पर स्थित एक गाँव है। राष्ट्रीय राजमार्ग 4 इस से गुज़रता है। प्रशासनिक दृष्टि से यह तहसील का दर्जा रखता है
राष्ट्रीय राजमार्ग ५ (भारत)
राष्ट्रीय राजमार्ग ५ (National Highway 5) भारत का एक राष्ट्रीय राजमार्ग है। यह पंजाब में फ़िरोज़पुर से आरम्भ होकर हिमाचल प्रदेश में भारत व तिब्बत की सीमा पर शिपकी ला (दर्रे) पर अन्त होता है।
राजेन्द्र चोल ३
राजेन्द्र चोल ३ चोल साम्राज्य के अंतिम शासक थे।
नारकंडा
नारकंडा (Narkanda) भारत के हिमाचल प्रदेश राज्य के शिमला ज़िले में स्थित एक नगर है। यह शिमला से 65 किमी दूर चीड़ के वन से घिरा हुआ एक पर्वतीय नगर है।
नारकण्डा हिमालय की गोद में बसा एक छोटा शहर है जो अपनी प्राकृतिक सुन्दरता और भारत के सबसे पहले स्कीइंग स्थल के लिए जाना जाता है। नारकंडा समुद्र तल से 2,700 मीटर की ऊंचाई पर बसा है, जिसके चारों ओर पर्वत की शृंखला और हरियाली है। इस जगह को 'फलों का कटोरा' भी कहा जाता है। यहां पर आप स्कीइंग के साथ-साथ ट्रैकिंग का आनन्द भी ले सकते हैं। यहाँ जंगली चीड़ के पेड़, लैवेंडर के सफ़ेद फूल भी देखने को मिलते हैं। इसलिए नारकंडा पूरे वर्ष पर्यटकों के लिए आकर्षण का केन्द्र बना रहता है। नारकंडा की सड़कों पर आपको चेरी, सेब और देवदार के पेड़ देखने को मिल जाएंगे। साथ ही ठानेधार नामक स्थान सेब के बगीचों के लिए प्रसिद्ध है। जिन्हें बर्फ़ और पहाड़ों के बीच अच्छा लगता है वह कोटगढ़ घाटी को देखने आते हैं।
नारकंडा की सबसे प्रसिद्ध जगहों में से एक है हाटू शिखर। इस जगह पर हाटू माता का मंदिर है। यह सबसे ऊंचाई पर स्थित है जो कि समुद्र तल से करीब 12,000 फुट ऊपर है। इस मंदिर के बारे में ऐसा माना जाता है कि रावण की पत्नी मंदोदरी हाटू माता की भक्त थीं और उन्होंने ही इस मंदिर को बनवाया था। यहां पर आप हिमालय की सभी दिशाओं का दर्शन कर सकते हैं। यह नारकंडा से 6 कि.मी. दूर है। इसके साथ ही इस जगह पर आप स्कीइंग का भी आनंद ले सकते हैं।
हाटू शिखर के पास में ही भीम का चूल्हा भी है जो कि हाटू मंदिर से 500 मीटर आगे है। इनके बारे में कहा जाता है कि पांडवों को जब अज्ञातवास मिला था तो वह चलते-चलते इसी जगह पर रूके थे और खाना भी यहीं बनाया था।
नारकंडा का बाज़ार उतना ही है जितनी की एक सड़क। इस बाज़ार में छोटी-छोटी दुकानें हैं जिनमें छोले-पूरी से लेकर कीटनाशक दवाइयां मिलती हैं।
राष्ट्रीय राजमार्ग 5 यहाँ से गुज़रता है। शिमला से नारकंडा 2 घंटे में पहुंच सकते हैं। शिमला से नारकंडा की दूरी केवल 65 किलोमीटर है। विमान से निकटतम एयरपोर्ट भुंतर पहुंच सकते हैं। भुंतर से नारकंडा की दूरी लगभग 82 कि.मी. है। रेलगाड़ी से पहुँचने के लिए सबसे निकट का रेलवे स्टेशन शिमला है। कोटगढ़ और ठानेधार नारकंडा से 17 कि.मी. की दूरी पर हैं।
रामपुर, हिमाचल प्रदेश
रामपुर (Rampur), जिसे रामपुर बुशहर (Rampur Bushahr) भी कहा जाता है, भारत के हिमाचल प्रदेश राज्य के शिमला ज़िले में स्थित एक नगर है। राष्ट्रीय राजमार्ग 5 यहाँ से गुज़रता है। यह सतलुज नदी के किनारे बसा हुआ है। यह भूतपूर्व बुशहर रियासत की राजधानी हुआ करता था। रामपुर बुशहर में हर वर्ष नवम्बर के महीने में प्रसिद्ध लावी मेला आयोजित करा जाता है।
मुंबई सिटी एफसी
मुंबई सिटी फुटबॉल क्लब एक भारतीय पेशेवर फुटबॉल क्लब जो मुंबई, महाराष्ट्र में स्थित है, जो अखिल भारतीय फुटबॉल महासंघ से लाइसेंस के तहत इंडियन सुपर लीग में प्रतिस्पर्धा करता है।  यह क्लब सिटी फुटबॉल समूह, बॉलीवुड अभिनेता रणबीर कपूर और बिमल पारेख इसके मालिक है।।
सिटी फुटबॉल समूह
सिटी फुटबॉल समूह (ग्रुप) (सीएफजी) और (सि॰फु॰स) एक नियंत्रक कंपनी है, जो फुटबॉल में निवेश करता है। कंपनी का प्रमुख क्लब मैनचेस्टर सिटी एफ.सी. अंग्रेजी प्रीमियर लीग मैं है। यह संयुक्त राज्य अमेरिका, ऑस्ट्रेलिया, जापान, स्पेन, उरुग्वे, चीन और भारत में क्लबों के कुछ हिस्सों का मालिक है। कंपनी का उद्देश्य प्रत्येक महाद्वीप पर एक टीम का मालिक है, प्रत्येक के नाम से पहचानकर्ता "City" है।
मुंबई फुटबॉल एरिना
मुंबई फुटबॉल एरिना मुंबई, भारत में एक बहु-उपयोग स्टेडियम है। यह अंधेरी स्पोर्ट्स कॉम्प्लेक्स में स्थित है और मुख्य रूप से फुटबॉल मैचों और टूर्नामेंट के लिए उपयोग किया जाता है।
यह इंडियन सुपर लीग के मुंबई सिटी एफसी के घरेलू स्टेडियम के रूप में कार्य करता है।
आदित्य ठाकरे, एक स्थानीय राजनेता और बॉलीवुड अभिनेता रणबीर कपूर को स्टेडियम के पुनर्विकास में महत्वपूर्ण भूमिका निभाने के लिए जाना जाता है।
राष्ट्रीय राजमार्ग ६ (भारत)
राष्ट्रीय राजमार्ग ६ (National Highway 6) भारत का एक राष्ट्रीय राजमार्ग है। यह असम के जोराबात से शुरु होता है, मेघालय से गुज़रता है, फिर असम से निकलकर भारत व बर्मा की सीमा पर स्थित मिज़ोरम के ज़ोखाव्थर गाँव में समाप्त होता है।
राष्ट्रीय राजमार्ग ७ (भारत)
राष्ट्रीय राजमार्ग ७ (National Highway 7) भारत का एक राष्ट्रीय राजमार्ग है। यह पश्चिम में भारत-पकिस्तान की सीमा के समीप स्थित पंजाब के फाज़िल्का को पूर्व में भारत-तिब्बत सीमा पर उत्तराखण्ड के माणा गाँव से जोड़ता है।
रामपुरा फूल
रामपुरा फूल (Rampura Phul) भारत के पंजाब राज्य के बठिन्डा ज़िले में स्थित एक नगर है। इसका नाम दो गाँवों - रामपुरा और फूल - के बीच स्थित होने के कारण पड़ा है।
राष्ट्रीय राजमार्ग ८ (भारत)
राष्ट्रीय राजमार्ग ८ (National Highway 8) भारत का एक राष्ट्रीय राजमार्ग है। यह असम में करीमगंज से त्रिपुरा में सबरूम तक जाता है।
राष्ट्रीय राजमार्ग ९ (भारत)
राष्ट्रीय राजमार्ग ९ (National Highway ९) भारत का एक राष्ट्रीय राजमार्ग है। यह पंजाब में मलोट को उत्तराखण्ड में अस्कोट से जोड़ता है।
राष्ट्रीय राजमार्ग १० (भारत)
राष्ट्रीय राजमार्ग १० (National Highway 10) भारत का एक राष्ट्रीय राजमार्ग है। यह पश्चिम बंगाल में सिलीगुड़ी से सिक्किम में गांगतोक तक जाता है।
आयुष्मान खुराना द्वारा प्राप्त पुरस्कारों की सूची
आयुष्मान खुराना (जन्म 14 सितंबर 1984) एक भारतीय अभिनेता, कवि, गायक और टेलीविजन होस्ट हैं। उन्होंने हिन्दी सिनेमा में करियर की स्थापना की है और कई पुरस्कारों के प्राप्तकर्ता हैं, जिसमें एक राष्ट्रीय फिल्म पुरस्कार और तीन फिल्मफेयर पुरस्कार शामिल हैं।
खुराना ने 2004 में रियलिटी टेलीविजन शो एमटीवी रोडीज का दूसरा सीज़न जीता और एंकरिंग करियर में कदम रखा। उन्होंने 2012 में रोमांटिक कॉमेडी विक्की डोनर के साथ अपनी फिल्म की शुरुआत की। उनके प्रदर्शन ने उन्हें सर्वश्रेष्ठ पुरुष पदार्पण के लिए फिल्मफेयर पुरस्कार सहित कई प्रशंसाएँ दिलवाईं। एक संक्षिप्त झटके के बाद, उउन्होंने व्यावसायिक और गंभीर रूप से सफल रोमांस दम लगा के हईशा में अभिनय किया। खुर्राना ने हास्य बरेली की बर्फी (2017), शुभ मंगल सावधान (2017), और बधाई हो (2018), और थ्रिलर अंधाधुन (2018) के साथ खुद को स्थापित किया।
अभिनय के अलावा, खुराना ने अपनी कई फ़िल्मों के लिए गीत गाए हैं, जिनमें "पानी दा रंग" गीत भी शामिल है, जिसने उन्हें सर्वश्रेष्ठ पुरुष पार्श्वगायक के लिए फिल्मफेयर पुरस्कार दिलाया था।
मेरठिया गैंगस्टर्स
मेरठिया गैंगस्टर्स ( 'मेरठिया (MEERUTHIYA) GANGSTERS' के रूप में विज्ञापित) सन् 2015 में प्रदर्शित एक भारतीय हिन्दी फ़िल्म है। इसका निर्देशन एवं निर्माण ज़ीशान कादरी ने किया है। इसका कथानक जिब्रान नूरानी ने लिखा है। फ़िल्म का स्कोर विवेक कर और सिद्धार्थ मिश्रा द्वारा रचित है। फ़िल्म का संपादन अनुराग कश्यप के द्वारा किया गया है। 'मेरठिया गैंगस्टर्स' 18 सितंबर 2015 को प्रदर्शित किया गया था। यह फ़िल्म मेरठ जिले में जबरन वसूली के मामलों से प्रेरित है। फिल्म छह युवाओं के नजरिए पर आधारित है, जो अपहरणकर्ता बन जाते हैं। फर्स्ट लुक पोस्टर 29 जुलाई 2015 को सोशल मीडिया पर जारी किया गया था फ़िल्म का ट्रेलर 12 अगस्त 2015 को YouTube पर जारी किया गया था।
इन्
इन्दौर-१ विधानसभा निर्वाचन क्षेत्र
इंदौर -1 (विधानसभा निर्वाचन क्षेत्र) मध्य भारत राज्य में मध्य प्रदेश राज्य की २३० विधानसभा क्षेत्रों में से एक है।
कुंजी
एन. गोपालस्‍वामी अयंगर
नरसिंह अयंगर गोपालस्वामी अयंगर (31 मार्च 1882 – 10 फरवरी 1953), संविधान सभा की निर्मात्री समिति के सदस्य, राज्य सभा के नेता, भारत की पहली मन्त्रिपरिषद में कैबिनेट मन्त्री थे। सन १९३७ से १९४३ तक वे जम्मू कश्मीर के प्रधानमन्त्री थे। स्वतन्त्र भारत में पहले जब वे बिना विभाग के मन्त्री थे तब वे कश्मीर से सम्बन्धित मामले देखा करते थे। ये आयंगर ही थे जिन्होंने अनुच्छेद ३७० के तहत जम्मू-कश्मीर को विशेष दर्जा देने का काम किया था।
गोपालस्वामी आयंगर का जन्म दक्षिण भारत में मद्रास (अब तमिलनाडु) के तंजावुर जिले में 31 मार्च 1882 को हुआ था। उन्होंने वेस्टले स्कूल तथा प्रेसिडेंसी कॉलेज और मद्रास लॉ कॉलेज से शिक्षा प्राप्त की। उनकी पत्नी का नाम कोमलम था। उनके बेटे जी पार्थसारथी एक वरिष्ठ पत्रकार हैं, जिन्होंने संयुक्त राष्ट्र में भारत का प्रतिनिधित्व किया।
1904 में, थोड़े समय के लिए, उन्होंने चेन्नई के पचयप्पा कॉलेज में असिस्टेंट प्रोफ़ेसर के रूप में भी काम किया। 1905 में मद्रास सिविल सेवा में भर्ती हुए। सन् 1919 तक वे डिप्टी कलेक्टर रहे । 1920 से जिला कलेक्टर के रूप में काम किया। 1932 में उन्हें लोक सेवा विभाग के सचिव के पद पर पदोन्नति मिली। 1937 में वे राजस्व बोर्ड के सदस्य बने।
सन् 1937 में ही आयंगर को जम्मू-कश्मीर का प्रधानमंत्री बना दिया गया। तब जम्मू-कश्मीर के अपने प्रधानमंत्री और सदर-ए-रियासत होते थे। सदर-ए-रियासत की भूमिका राज्यपाल के समकक्ष होती थी। लेकिन प्रधानमंत्री की शक्तियाँ और उत्तरदायित्व समय के अनुसार बदलते रहते थे। गोपालस्वामी आयंगर के कार्यकाल के दौरान उनके पास सीमित शक्तियां ही थीं। अपने कार्यकाल की समाप्ति के बाद भी उन्होंने कश्मीर के लिए काम करना जारी रखा।
२६ अक्टूबर १९४७ को जब कश्मीर का भारत में विलय हुआ तब जवाहरलाल नेहरू कश्मीर मामले को देख रहे थे। परन्तु वे सीधे तौर पर खुद इससे नहीं जुड़े थे बल्कि इसकी जिम्मेदारी आयंगर को ही सौंप दी थी जो उस समय बिना विभाग के मंत्री थे।
जम्मू-कश्मीर को विशेष राज्य का दर्जा देने वाले अनुच्छेद 370 का मसौदा तैयार किए जाने के बाद गोपालस्वामी आयंगर के ऊपर उस मसौदे को संसद में पारित कराने की ज़िम्मेदारी सौंपी गई। जब वल्लभ भाई पटेल ने इस पर सवाल उठाया तो नेहरू ने जवाब दिया, "गोपालस्वामी आयंगर को विशेष रूप से कश्मीर मसले पर मदद करने के लिए कहा गया है क्योंकि वे कश्मीर पर बहुत गहरा ज्ञान रखते हैं और उनके पास वहां का अनुभव है। नेहरू ने यह भी कहा कि अयांगर को उचित सम्मान दिया जाना चाहिए। नेहरू ने कहा था- "मुझे यह नहीं समझ आता कि इसमें आपका (गृह) मन्त्रालय कहां आता है, सिवाए इसके कि आपके मंत्रालय को इस बारे में सूचित किया जाए। यह सब मेरे निर्देश पर किया गया है और मैं अपने उन कामों को रोकने पर विचार नहीं करता जिसे मैं अपनी ज़िम्मेदारी मानता हूं। आयंगर मेरे सहकर्मी हैं।"
इसके बाद, आयंगर ने कश्मीर विवाद पर संयुक्त राष्ट्र में भारतीय प्रतिनिधिमण्डल का नेतृत्व किया। उन्होंने संयुक्त राष्ट्र को बताया कि भारतीय सेना राज्य के लोगों की सुरक्षा के लिए वहां गई है और एक बार घाटी में शांति स्थापित हो जाए तो वहां जनमत संग्रह कराया जाएगा। गोपालस्वामी आयंगर और संयुक्त राष्ट्र में पाकिस्तान के प्रतिनिधि ज़फ़रुल्लाह ख़ान के बीच कश्मीर मुद्दे पर जुबानी जंग चली। गोपालस्वामी ने तर्क दिया कि "कबायली अपने-आप भारत में नहीं घुसे, उनके हाथों में जो हथियार थे वो पाकिस्तानी सेना के थे।"
बाद में गोपालस्वामी भारत के रेल और परिवहन मंत्री भी बने। 71 साल की आयु में फरवरी 1953 में चेन्नई में उनका निधन हो गया।
दीनानाथ मल्होत्रा
दीनानाथ मल्होत्रा (जन्म 1923, लाहौर - १३ दिसम्बर २०१७) एक भारतीय प्रकाशक, भारतीय स्वतन्त्रता सेनानी थे। उन्होने 1958 में हिन्द पॉकेट बुक्स की स्थापना की जिसने १९५० और ६० के दशक में हिन्दी की पेपरबैक पुस्तकों का बाजार विकसित किया। उन्होंने अपने जीवनकाल में 6500 लेखकों की किताबों का प्रकाशन अपने संस्थान हिन्द पाकेट बुक्स के जरिये करके हिंदी साहित्य की अपूर्व सेवा की जो पूरी दुनिया में एक रिकार्ड है। सन् 2000 में आपको भारत सरकार ने भारत में पुस्तक वाचन और प्रसारण के लिए पद्मश्री से सम्मानित किया गया।
दीनानाथ मल्होत्रा प्रसिद्ध आर्यसमाजी बलिदानी महाशय राजपाल के पुत्र थे। उन्होने सन १९४४ में लाहौर विश्वविद्यालय से एम ए किया और स्वर्ण पदक प्राप्त किया।
दीनानाथ मल्होत्रा को सन् 1988 में युनेस्को का अन्तरराष्ट्रीय पुस्तक पुरस्कार प्राप्त हुआ। यह पुरस्कार पाने वाले वह पहले भारतीय थे। वे आरम्भ से ही राष्ट्रीय पुस्तक विकास परिषद के सदस्य रहे। सन् 1966 से युनेस्को के पुस्तक सलाहकार रहे। वह सन् 1992 में नई दिल्ली में आयोजित 24 वें अंतर्राष्ट्रीय प्रकाशक कांग्रेस के अध्यक्ष थे। कॉपीराइट विशेषज्ञ के रूप में वह युनेस्को और WIPO की संयुक्त अंतर्राष्ट्रीय कॉपीराइट समिति के पहले अध्यक्ष थे। वे फ़ैडरेशन ऑफ़ इंडियन पब्लिशर्स के प्रेसिडेंट एमेरिटस भी रहे।
13 दिसम्बर, 2017 को नई दिल्ली में 94 वर्ष की आयु में निधन हुआ।
60 से अधिक वर्षों तक प्रकाशन क्षेत्र से जुड़े रहे श्री मल्होत्रा ने अपने जीवन संस्मरणों पर आधारित अंग्रेजी में पुस्तक लिखी "डेयर टू पब्लिश" (छापने का जोखिम भरा साहस)। यह पुस्तक भारत की अधिकांश भाषाओं में प्रकाशित हुई।
प्रतिभा
प्रतिभा वह शक्ति है, जो किसी व्यक्ति को काव्य की रचना में समर्थ बनाती है। काव्य हेतु में प्रतिभा को सर्वाधिक महत्व दिया गया है। प्रतिभा के महत्व के बारे में भट्टतौत जी कहते हैं कि
" प्रज्ञा नवनवोन्मेष शालिनी प्रतिभा मता।"
अर्थात, ""प्रतिभा उस प्रज्ञा का नाम है जो नित्य नवीन रासानुकूल विचार उत्पन्न करती है" ।"
इस तरह आचार्य वामन जी ने भी प्रतिभा को जन्मजात संस्कार मानते हुए काव्य रचना का अनिवार्य गुण माने हैं। तो वहीं महिम भट्ट प्रतिभा को कवि का तीसरा नेत्र मानते हैं, जिससे समस्त भाव का साक्षात्कार होता है। आचार्य कुंतक प्रतिभा उस शक्ति को माने हैं, जो शब्द और अर्थ में अपूर्व सौंदर्य की रचना करता है। राजशेखर जी ने काव्य में प्रतिभा को महत्व देते हुए इसके दो रूप माने हैं- (१) कारयित्री (२) भावयित्री।
उपर्युक्त विवेचन के आधार पर हम कह सकते हैं कि काव्य हेतु में प्रतिभा एक आवश्यक गुण है, यह ईश्वर प्रदत है और इसी प्रतिभा के बल पर ही कवि और द्वितीय भाव अलंकारो आदि का निर्माण करता है।
इन्दौर-२ विधानसभा निर्वाचन क्षेत्र
इंदौर -2 (विधानसभा निर्वाचन क्षेत्र) मध्य भारत राज्य में मध्य प्रदेश राज्य की २३० विधानसभा क्षेत्रों में से एक है।
कुंजी
सेक्शन 375
सेक्शन 375 (जिसे सेक्शन 375: मर्ज़ी ये जबरस्ती के रूप में भी जाना जाता है) [3] [4] कुमार मंगत पाठक, अभिषेक पाठक और एससीआईपीएल द्वारा निर्मित और अजय बहल द्वारा निर्देशित एक आगामी भारतीय हिंदी भाषा का नाटक है। यह भारतीय दंड संहिता (IPC) की धारा 375 के दुरुपयोग पर केंद्रित है, जिसे भारत में बलात्कार विरोधी कानून के रूप में भी जाना जाता है। फिल्म में अक्षय खन्ना और ऋचा चड्ढा हैं। फिल्म की प्रधान फोटोग्राफी जनवरी 2019 में शुरू हुई। [12] यह फिल्म 13 सितंबर 2019 को भारत में नाटकीय रूप से रिलीज़ होने वाली है।
सरखेज
सरखेज, गुजरात के अहमदाबाद नगर का उपनगरीय पड़ोसी क्षेत्र है। यह मुख्यतः सरखेज रोज़ा के लिए प्रसिद्ध है जो एक वास्तुकलात्मक प्रांगण है और नगर के केन्द्र से लगभग ८ किमी दूर है।
व्युत्पत्ति (काव्यशास्त्र)
व्युत्पत्ति :-
विपत्ति का शाब्दिक अर्थ है- निपुणता, पांडित्य। ज्ञान के उपलब्धि को भी विरोध भी कहा गया है रूद्रट ने अपने काव्यालंकार में व्युत्पत्ति के विषय में कहते हैं-
" छन्दों व्याकरण कला लोकस्थिति पद पदार्थ विज्ञानत।
युक्तायुक्त व्युत्पत्तिरियम समोसेन।"
अर्थात, ""छंद, व्याकरण, कला, पदार्थों" "के विशिष्ट ज्ञान से उत्पन्न उचित विवेक, ज्ञान की प्राप्ति की व्युत्पत्ति हैं।""
संस्कृत आचार्य ने व्युत्पत्ति को काव्य हेतु में महत्वपूर्ण स्थान दिया है। इसके द्वारा कविताओं में उचित शब्दों का चुनाव की क्षमता उत्पन्न होती है।
उत्पत्ति दो प्रकार की होती है- (१)शास्त्रीय (२)लौकीक
इन्दौर-३ विधानसभा निर्वाचन क्षेत्र
इंदौर -3 (विधानसभा निर्वाचन क्षेत्र) मध्य भारत राज्य में मध्य प्रदेश राज्य की २३० विधानसभा क्षेत्रों में से एक है।
कुंजी
इन्दौर-४ विधानसभा निर्वाचन क्षेत्र
इंदौर -4 (विधानसभा निर्वाचन क्षेत्र) मध्य भारत राज्य में मध्य प्रदेश राज्य की २३० विधानसभा क्षेत्रों में से एक है।
कुंजी
इन्दौर-५ विधानसभा निर्वाचन क्षेत्र
इंदौर -5 (विधानसभा निर्वाचन क्षेत्र) मध्य भारत राज्य में मध्य प्रदेश राज्य की २३० विधानसभा क्षेत्रों में से एक है।
कुंजी
शंकर लालवानी
शंकर लालवानी एक भारतीय राजनीतिज्ञ एवं इंदौर क्षेत्र से 17वी लोकसभा मे सांसद है। उन्होंने पहले इंदौर विकास प्राधिकरण में अध्यक्ष का पद भी संभाला हैं।
मालिनी गौड़
मालिनी लक्ष्मणसिंह गौड़ एक भारतीय राजनेता है, जो इंदौर की महापौर के रूप में सेवा कर रही है। वह भारतीय जनता पार्टी की सदस्य हैं। वह फरवरी 2015 में महापौर बनीं। नतीजतन, वह उमाशशी शर्मा के बाद ऐसा करने वाली केवल दूसरी महिला बनीं। वह वर्ष 2003 से ही इंदौर क्षेत्र क्र. 4 से विधायक हैं। मालिनी गौड़ के नेतृत्व में इंदौर लगातार 4 बार स्वच्छता में शीर्ष पर रहा। इन्हीं के कार्यकाल में इंदौर शहर ने स्वच्छता सुंदरता में 4(चार) बार पूरे देश मे नंबर 1 आकर हैट्रिक बरकरार रखी । स्वच्छ इंदौर स्वस्थ इंदौर
कुँवर इन्द्रजित सिंह
कुँवर इन्द्रजीत सिंह (जन्म: इन्द्रध्वज शाही; 1906 – मृत्युः 4 October 1982) का परिचित नाम डॉ॰ के॰आई॰ सिंह है। वे १९५७ में नेपाल के प्रधानमंत्री थे । १९५० में भूमि वितरण के वृहत कार्योँ के कारण उनको "पर्वत के रोबिनहुड" भी कहा जाता था। वे नेपाली कांग्रेस के सदस्य थे। सन् 1981 में नेपाली कांग्रेस को त्यागकर वे सुर्वण शमशेर राणा के शाखा नेपाली कांग्रेस (सुर्वण) से जुड़ गए।
उन्होंने पश्चिमी डोटी राज्य के क्षत्रिय रैंका राजपरिवार के वंश में इन्द्रध्वज शाही के रूप में जन्म लिया था। उन्होंने कुँवर और सिंह उपाधि को धारण किया। वे चिकित्सक थे इसलिए डा. के॰आई॰ सिंहके नाम से जाने जाते थे ।
राजेंद्र क्षत्री
राजेन्द्र क्षत्री (जन्म: राजेन्द्र खत्री क्षत्री) नेपाली सेनाके पूर्व प्रधान सेनापति हैं । गौरव शमशेर जङ्गबहादुर राणाके अवकाश पश्चात वे प्रधान सेनापति बने थे । उनको भारतीय सेनाकी मानार्थ महारथीके उपाधि भारतीय राष्ट्रपतिने प्रदान किया था । वे सन् १९७८ में नेपाली सेनाके राजदल गणमें आयुक्त हुए थे ।
गौरव शमशेर जङ्गबहादुर राणा
गौरव शमशेर जङ्गबहादुर राणा विक्रम संवत २०६९-२०७२ तक नेपाल के प्रधान सेनापति थे । क्षत्रिय राणा वंशके शासक महाराजा चन्द्र शमशेर जङ्गबहादुर राणाके पनाति और महाराजकुमार बबर शमशेर जङ्गबहादुर राणाके नाति हैं ।
रामशरण महत
रामशरण महत नेपाली कांग्रेस के नेता और नेपाल के पूर्व वित्त मंत्री हैं । सुशील कोईराला की सरकारमें नेपाल के वित्त मंत्री थे । वे नुवाकोट-२ से ४ बार सांसद रह चुके हैं । वे सरकारी उद्योग के निजीकरण के लिए परिचित हैं । वे विश्व के वरिष्ठ वित्त मंत्री के उपाधि से पुरस्कृत हैं । उनका जन्म एक मध्यम वर्गीय एकथरीया क्षत्रिय परिवार में हुआ । उनके पिता खड्ग बहादुर महत और माता टोल कुमारी महत हैं । उनके भाइ डा. प्रकाश शरण महत पर्यटन मंत्री रहे चुके हैं । वे क्षत्रिय पाँडे वंशके वंशज नेपाली सेनाके जनरल सागर बहादुर पाँडे के सम्धी हैं ।
रमेश मेंदोला
रमेश मेंदोला भाजपा इंदौर से एक भारतीय राजनेता हैं। वह 2008 से मध्यप्रदेश, इंदौर -2 के विधायक है। 2018 मध्य प्रदेश विधान सभा चुनाव में उन्होंने इस सीट से 71000 से अधिक मतों के रिकॉर्ड अंतर से जीत हासिल कर नवनिर्वाचित विधानसभा के सबसे बड़े जीत मार्जिन विजेता का खिताब बरकरार रखा।
राष्ट्रीय राजमार्ग ११ (भारत)
राष्ट्रीय राजमार्ग ११ (National Highway 11) भारत का एक राष्ट्रीय राजमार्ग है। यह जैसलमेर (राजस्थान) और रेवाड़ी (हरियाणा) को जोड़ता है।
रामदेवरा
रामदेवरा (Ramdevra) भारत के राजस्थान राज्य के जैसलमेर ज़िले में स्थित एक गाँव है। यह पोखरण से लगभग 12 किमी उत्तर में स्थित है। गाँव का नाम रामदेव जी पर रामदेवरा पड़ा है, जिन्होंने सन् 1384 में समाधी ली थी जो तंवर राजपूत थे  ।
सिंघाना, राजस्थान
सिंघाना (Singhana) भारत के राजस्थान राज्य के झुंझुनू ज़िले में स्थित एक नगर है। यहाँ खेत्री कॉपर लिमिटेड स्थित है, जो काँसा उत्पादन करने वाली एक सरकारी कम्पनी है।
अटेली
अटेली (Ateli), जो अटेली मंडी (Ateli Mandi) भी कहलाता है, भारत के हरियाणा राज्य के महेंद्रगढ़ ज़िले में स्थित एक नगर है। यह नारनौल के समीप है।
अटेली में रेल स्टेशन है।
डालखोला
डालखोला (Dalkhola) भारत के पश्चिम बंगाल राज्य के उत्तर दिनाजपुर ज़िले में स्थित एक शहर है।
गाज़ोल (सामुदायिक विकास खंड)
गाज़ोल (Gazole) या गाजोल (Gajol) भारत के पश्चिम बंगाल राज्य के मालदा ज़िले में स्थित एक शहर है। प्रशासनिक रूप से यह सामुदायिक विकास खंड का दर्जा रखता है।
चुनाव क्षेत्र
चुनाव क्षेत्र या निर्वाचन क्षेत्र (Electoral district), जिसे आमभाषा में अंग्रेज़ी के कॉन्स्टीटुएन्सी (Constituency) शब्द से भी बुलाया जाता है, किसी क्षेत्र की विधानपालिका चुनाव में एक सीट निर्वाचित करने वाली क्षेत्रीय ईकाई होती है। साधारणतः किसी चुनाव क्षेत्र में हुए निर्वाचन में केवल उस क्षेत्र में रहने वाले पंजीकृत निवासी ही वोट दे सकते हैं।
फ़रक्का बांध टाउनशिप
फ़रक्का बांध टाउनशिप (Farakka Barrage Township) भारत के पश्चिम बंगाल राज्य के मुर्शिदाबाद ज़िले में स्थित एक शहर है। यह फ़रक्का का उपनगर है।
सत्यदेव सिंह
सत्यदेव सिंह एक भारतीय राजनीतिज्ञ हैं। वे 1991 और 1996 में भारतीय जनता पार्टी के सदस्य के रूप में भारतीय आम चुनाव में बलरामपुर से लोकसभा के लिए चुने गए थे। वह 1980 से 1985 तक भारतीय जनता युवा मोर्चा के अध्यक्ष रहे।
देवकोट
देवकोट (अन्य नाम : कोटिवर्ष, देवीकोट, देओकोट) बंगाल का एक प्राचीन नगर था। यह कोटिबर्ष बिषय (आञ्चलिक विभाग) का प्रशासनिक केन्द्र था। कोटिवर्ष विषय, पुण्ड्रबर्धन भुक्ति का एक अंश था। चन्द्र, बर्मन और सेनयुग में इस पुण्ड्रबर्धन की राजधानी महास्थानगड़ थी।
कोटिवर्ष का सर्वप्रथम उल्लेख वायुपुराण (२३।२०९) और बृहत्संहिता (११।२) में मिलता है। हेमचन्द्र (अभिधानचिन्तामणि ४।९७७) और पुरुषोत्तम (त्रिकाण्डशेष) में इस नगर को अनेक नामों से अभिहित किया गया है, जैसे – उमावन (उषावन?), बाणपुर और शोणितपुर। सन्ध्याकर नन्दी ने अपने 'रामचरित' में इस नगर के मन्दिरों और ह्रद आदि का वर्णन किया है।
वर्तमान भारत के पश्चिम बंगाल राज्य के दक्षिण दिनाजपुर जिले के बालुरघाट नामक नगर से ४५ किलोमीटर दक्षिण स्थित बाणगड़ ग्राम में इस देवकोट के ध्बंसावशेष मिले हैं। कुछ लोगों का मत है कि देवकोट, राढ़ अञ्चल के अन्तर्गत था। यहाँ एक बौद्ध मठ भी था।
सन १२०४ में इख्तियारुद्दीन मुहम्मद बिन बख्तियार खिलजी ने सेन शासकों को पराजित करके बंगाल में प्रथम अफगान राज्य की स्थापना किया। उसके इस राज्य की राजधानी कभी 'लखनौती' या 'लखनावती' रहती थी और कभी देबकोट।
मॉस्को शान्ति सन्धि
फिनलैंड और सोवियत संघ के बीच 12 मा्‌रच 1940 को मास्‌को शान्ति सन्धि पर हस्ताक्षर किए गए थे और 21 मार्च को अनुसमर्थन का आदान-प्रदान किया गया था। इससे 105-दिवसीय शीतकालीन युद्ध का अन्त हुआ।
कोलकाता महानगर विकास प्राधिकरण
कोलकाता महानगर विकास प्राधिकरण (Kolkata Metropolitan Development Authority) भारत के पश्चिम बंगाल राज्य के कोलकाता महानगर क्षेत्र में विकास योजनाएँ व कार्य करने के लिए अधिकृत सरकरी संगठन है। यह पश्चिम बंगाल सरकार के अधीन है।
कान्हा बाबा समाधी
कान्हा बाबा का मेला प्रत्येक वर्ष सोडलपुर हरदा जिला मध्य प्रदेश मे लगता है। कान्हा बाबा होशंगाबाद- हरदा के प्रसिद्ध संत थे इनको चमत्कारिक संत माना जाता है।
साहूवाला
साहूवाला (Sahuwala) भारत के राजस्थान राज्य के हनुमानगढ़ ज़िले की भादरा तहसील में स्थित एक गाँव है। यह राजस्थान के उत्तरी भाग में स्थित, एक मध्यम आकार का गांव है। इसके उत्तर की तरफ हरियाणा राज्य की सीमा लगती है।
गांव दो भागों में बंटा हुआ है | मुख्य भाग की लम्बाई लगभग 750 मीटर व चौड़ाई 550 मीटर है | आकृति आयत के सम्मान है | यहाँ 5 बडे आकार के तालाब हैं जिनमे से तीन में पशु पानी पाते हैं । इसका क्षेत्रफल लगभग 4,00,000 वर्ग मीटर है | खेतों सहित कुल क्षेत्रफल लगभग 17.1 वर्ग किलोमीटर है । गांव की सीमा से 7 गांव की सीमा लगती है ।
राजस्थान में होने के कारण तापमान सामान्यत: उच्च रहता है | सर्दियों में तापमान लगभग ५ डिग्री सेल्सियस तथा गर्मियों में ४५ डिग्री सेल्सियस तक पहुंच जाता है | मई से सितम्बर एक वर्षा ऋतू होती है | जून और जुलाई में लू चलती है |
सिंचाई की सुविधा होने से फसल अच्छी होती है | यहां प्रमुख खरीफ की फसलों के रूप में नरमा, कपास, ग्वार, बाजरा, मूंग, मोठ, अरंडी आदि की खेती की जाती है | प्रमुख रबी की फसल गेहूं, सरसों, जौ, चना की खेती की जाती है |
यहां पर पालतू पशु के रूप में गाय, भैंस, बकरी तथा ऊंट हैं | दूध के लिए अधिकांश लोग भैंस पालते हैं |
यहाँ की भाषा मुख्य रूप से हरियाणवी व बागड़ी की मिश्रित है लेकिन लोग हिन्दी का भी प्रयोग करते हैं |
यहां के अधिकांश लोगों का धर्म हिन्दू है | कुछ मुस्लिम धर्म के लोग भी यहां निवास करते हैं |
ग्रामीण क्षेत्र होने के साथ साथ सिंचाई की सुविधा, उपजाऊ भूमि की उपलब्धता आदि के कारण यहां की अर्थव्यवस्था मूल रूप से कृषि पर आधारित है | सिंचाई के लिए गांव में नहर है जिससे पीने के पानी की भी पूर्ति होती है | लगभग ७०% भूमि पर नहर के पानी से सिंचाई की जाती है | शेष भाग या तो वर्षा पर या ट्यूबबेल पर निर्भर है |
पश्चिम बंगाल सरकार
पश्चिम बंगाल सरकार (Government of West Bengal) भारत के पश्चिम बंगाल राज्य और उसके सभी ज़िलों की प्रमुख सरकार है। इस सरकार में पश्चिम बंगाल की विधानसभा, पश्चिम बंगाल का राज्यपाल, न्यायालय प्रणाली और अन्य अंग शामिल हैं।
रोडियोला रोजिया
रोडियोला रोजिया (वानस्पतिक नाम : "Rhodiola rosea") एक क्रासुलेसी कुल (Crassulaceae) का एक सदाबहार पुष्पधारी पादप है। यह पादप प्राकृतिक रूप से यूरोप के आरकटिक क्षेत्र, एशिया और उत्तरी अमेरिका में पैदा होता है। परम्परागत चिकित्सा में इसका उपयोग अनेक रोगों की चिकित्सा के लिए किया जाता रहा है जिसमें चिन्ता और अवसाद प्रमुख हैं। लद्दाखी लोग इसे अपने स्थानीय भोजन में भी प्रयोग करते हैं जिसे वे ‘तंगथूर’ कहते हैं।
चतुर्भुज मंदिर (ग्वालियर)
चतुर्भुज मन्दिर एक हिन्दू मन्दिर है जिसे ग्वालियर के किले (मध्य प्रदेश, भारत), में पत्थरों में नक्काशी करके निर्मित किया गया है। एक समय यह मन्दिर पूरे जगत में शून्य के सबसे पहले ज्ञात शिलालेख के लिए प्रसिद्ध था, लेकिन अब बख्शाली पाण्डुलिपि को शून्य प्रतीक का उपयोग करने के लिए सबसे पहले माना जाता है। शिलालेख में कहा गया है कि अन्य चीजों के साथ, समुदाय ने 270 हस्त (1 हस्त = 1.5 फीट) बँटा 187 हस्त का एक बगीचा लगाया। इस बगीचे से हर रोज मन्दिर के लिए 50 मालाएँ मिलती थीं। वहाँ उपस्थित शिलालेख में 270 और 50 के अंतिम अङ्क "०" आकार के हैं, जो कि शून्य को दर्शाते हैं। जहाँ भारतीय और अ-भारतीय ग्रन्थों में शून्य का बहुत पहले उल्लेख किया गया है, इस मंदिर में सबसे पुराना ज्ञात पत्थर में उत्कीर्ण प्रमाण हैं, जो पहले से ही शून्य की अवधारणा को जानते हैं और उनका उपयोग करते हैं।
यह वर्ग की योजना के साथ एक छोटे आकार का मन्दिर है। मन्दिर में चार नक्काशीदार खम्भों द्वारा समर्थित प्रवेश द्वार पर एक पोर्टिको है। स्तम्भ योग आसन स्थिति में ध्यान केन्द्रित करने वाले व्यक्तियों के साथ-साथ अमीर जोड़ों को राहत देते हैं। पोर्टिको के दायीं ओर एक तरह खम्बों मण्डप कवर किया जाता है, किसी कारवां सराय की तरह। चट्टान में स्थित द्वार को देवी गंगा और यमुना द्वारा प्रवाहित किया गया है।मन्दिर की छत एक कम वर्गाकार पिरामिड है, जो धामनार मन्दिर के समान है।मन्दिर की मीनार (शिखर) उत्तर भारतीय नागर शैली है, जो धीरे-धीरे एक चौकोर योजना के साथ घूमती है, जो सभी अखण्ड पत्थर से तराशी गई है। यह एक शिलालेख विष्णु (वैष्णव) के लिए एक प्रशंसा के साथ खुलती है , तो शिव (शैव) और नवदुर्गा (शाक्त), साथ ही कहा गया है कि यह 876 ईस्वी में खुदाई की गई थी (संवत् 933)।अन्दर वराह (विष्णु का मनुष्य-वर अवतार) और चार सशस्त्र विष्णु में से एक दीवार से राहत मिलती है।इसमें चार भुजाओं वाली देवी लक्ष्मी की भी नक्काशी है। हो सकता है कि मन्दिर का नाम चार हाथों वाले विष्णु और लक्ष्मी से लिया गया हो।
मन्दिर आंशिक रूप से क्षतिग्रस्त है, इसके खम्भे को बहाल कर दिया गया है, और आन्तरिक कलाकृति का बहुत कुछ गायब है।
थाटीपुर
थाटीपुर (Thatipur) भारत के मध्य प्रदेश राज्य के ग्वालियर ज़िले में स्थित एक नगर है। समय के साथ-साथ यह ग्वालियर शहर का भाग बन गया है।
थाटीपुरग्वालियर महानगर क्षेत्र का एक इलाका है। यह ग्वालियर के पुराने शहर से 7 किमी और शहर के केंद्रीय तहसील मुख्यालय से 3 किमी दूर पड़ता है। यहाँ ग्वालियर के बाक़ी इलाक़ों की तुलना में आधुनिक बुनियादी ढांचा, चौड़ी सड़कें और आधुनिक सुविधाएँ मौजूद हैं। इस कारण इसे ग्वालियर के नए शहर के रूप में जाना जाता है।
"थाटीपुर" नाम "34 (थर्टी फ़ोर) बटालियन" से आया था, जो ब्रिटिश राज के दौरान वहां स्थित था। ऐसा कहा जाता है कि राज्य सेना का यूनिट 34 वहाँ रहा करता था, उसी से इस इलाक़े का नाम पड़ गया।
ग्वालियर अन्तर्राष्ट्रीय क्रिकेट स्टेडियम
] Ankit baghel cricket club sehvag dihli ke choch hai jinka Gau. Nayapura block amabh distr murain live in gwalior sankarpur cricket maidan choch
बृहन्महाराष्ट्र शुगर सिंडिकेट लिमिटेड
बृहन्महाराष्ट्र शुगर सिंडिकेट लिमिटेड एक भारतीय चीनी कंपनी है जिसका मुख्यालय पुणे, भारत में है। इसकी स्थापना 21 सितंबर 1934 को उद्योगपति चंद्रशेखर अगाशे ने की थी।
ग्वालियर पश्चिम
"ग्वालियर पश्चिम" राष्ट्रीय राजधानी क्षेत्र (NCR) के तहत एक विकास परियोजना है। इसे 1992 में दिल्ली की आबादी को आकर्षित करने के लिए शुरू किया गया था। सरकार द्वारा चयनित 5 काउंटर मैग्नेट शहरों में से ग्वालियर पहला था।ग्वालियर पश्चिम ग्वालियर शहर से 15 किमी दूर है और तिघरा बांध इसके 8 किमी पश्चिम में स्थित है।
मध्य प्रदेश में राष्ट्रीय राजधानी क्षेत्र (NCR) की काउंटर मैग्नेट परियोजना को लागू करने के लिए मध्य प्रदेश सरकार द्वारा विशेष क्षेत्र विकास प्राधिकरण ( Special Area Development Authority-SADA) साडा स्थापित किया गया था। इसके बोर्ड का अध्यक्ष एक राजनीतिक उम्मीदवार होता है। इसकी फंडिंग एनसीआर प्लानिंग बोर्ड और मध्य प्रदेश सरकार से आती है। साडा का मुख्य कार्य ग्वालियर पश्चिम को विकसित करना था।
साडा को अप्रैल 2000 में ग्वालियर ज़िले की 28,102 हेक्टेयर और मुरैना ज़िले की 1,912 हेक्टेयर भूमि पर कुल 30,014 हेक्टेयर और 36 गांवों का अधिकार क्षेत्र आवंटित किया गया था। यह क्षेत्र पश्चिम में तिघरा जलाशय और साँक नदी और पूर्व में AH47 (पहले NH3) से घिरा है। इस ज़मीन को कृषि के लिए खराब गुणवत्ता वाला माना जाता है, इसलिए यह शहरीकरण के लिए उपयुक्त है।
2010 में अक्षम बजट के लिए और एक बैलेंस शीट का उत्पादन करने में विफल रहने के लिए साडा की आलोचना की गई थी।
ग्वालियर पश्चिम में कई आवासीय परियोजनाएं, सरकारी कार्यालय, संस्थान और खेल परिसर हैं, जैसे सहारा सिटी होम्स, मन्त्री सिटी, एनजी डेवलपर्स।
ग्वालियर अंतर्राष्ट्रीय क्रिकेट स्टेडियम प्रमुख परियोजना है जो ग्वालियर पश्चिम में निर्माणाधीन है। यह 60,000 की क्षमता वाला एक मेगा स्टेडियम होगा और इसके पूरा होने के बाद यह दुनिया का तीसरा सबसे बड़ा क्रिकेट स्टेडियम होगा।
ग्वालियर शहर को परेशानी मुक्त कनेक्टिविटी प्रदान करने के लिए प्रस्तावित मेट्रो से ग्वालियर पश्चिम को जोड़ने की उम्मीद है।
ग्वालियर-श्योपुर नैरो गेज ट्रेन का प्रस्तावित ब्रॉडगेज ट्रैक ग्वालियर पश्चिम से होकर गुजरेगा। यह भी कहा जाता है कि ग्वालियर पश्चिम में भी एक रेलवे स्टेशन बनाया जाना है।
बिलौआ
बिलौआ (Bilaua) भारत के मध्य प्रदेश राज्य के ग्वालियर ज़िले में स्थित एक नगर है।
बिलौआ पर स्थित है। समुद्र तट से इसकी औसत ऊंचाई 236 मीटर (774 फ़ीट) है।
2001 में हुई भारत की जनगणना के अनुसार बिलौआ की जनसंख्या 11,522 थी, जिसमें 6,115 पुरुष और 5,407 महिलाएँ थीं। इसमें से 1,821 छह वर्ष से कम उम्र के बच्चे हैं, जिनमें 959 पुरुष और 862 महिलाएं हैं। 6,312 लोग साक्षर थे, जिनमें से 4,028 पुरुष और 2,284 महिलाएँ थीं। यानी साक्षरता दर 55% थी, जो कि राष्ट्रीय औसत 59.5% से कम थी।
तिघरा जलाशय
तिघरा जलाशय साँक नदी पर स्थित एक मीठे पानी का जलाशय है। यह ग्वालियर (मध्य प्रदेश, भारत) से 23 किमी दूर स्थित है, और शहर को मीठे पानी की आपूर्ति करने में बड़ी भूमिका निभाता है। यह बांध अपने शिखर पर 24 मीटर ऊँचा और 1341 मीटर लंबा है। जलाशय की क्षमता 4.8 मिलियन क्यूबिक मीटर है और स्पिलवे संरचना 1274 क्यूबिक मीटर प्रति सेकंड तक गुजर सकती है। इस स्थल पर 1915 में एक बांध निर्मित किया गया था। 19 अगस्त 1917 की दोपहर को इसके बलुआ पत्थर की नींव में रिसाई होने के कारण यह बाँध टूट गया, जिससे आने वाली बाढ़ में लगभग 10,000 लोग मारे गए। 1999 में एक और संरचना बनायी गयी, जो कि विफल हो गयी।
तिघरा बाँध का निर्माण 1916 में सांक नदी पर किया गया था। इस बांध के आसपास के क्षेत्रों में ग्यारह गाँव आते हैं। ग्रामीण अपने सिंचाई, पीने और घरेलू उद्देश्य के पानी के लिए इस बांध पर निर्भर हैं। इसके अलावा, यह बांध ग्वालियर शहर को पीने का पानी भी प्रदान करता है। तिघरा बाँध के नकारात्मक और गदहा प्रभावों में से एक यह है कि इसका निर्माण घाटीगाँव में किया गया है। बांध के निर्माण के बाद यह क्षेत्र कई पक्षियों के लिए एक उपयुक्त निवास स्थान बन गया और इस क्षेत्र को बाद में पक्षी अभयारण्य भी घोषित किया गया। लेकिन इसके कारण बांध के आसपास के इलाके में रहने वाले लोगों का पुनर्वास भी शुरू हो गया। धारा के बहाव पर नियंत्रण, बाढ़ की रोकथाम, और सिंचाई के लिए पानी प्रदान करने जैसे सकारात्मक गुणों के बावजूद यह पर्यावरण पर नकारात्मक प्रभाव डालता है, जिनमें से जल जमाव, भूमि की हानि, लोगों का पुनर्वास और गाद का निर्माण प्रमुख हैं।
दुर्विनियोजन
कानून में, दुर्विनियोजन (misappropriation) किसी अन्य व्यक्ति के नाम, समानता या पहचान का अनधिकृत उपयोग है, जो उस व्यक्ति की अनुमति के बिना होता है, जिसके परिणामस्वरूप उस व्यक्ति को कोई नुकसान नहीं होता है।
दुर्विनियोजन शब्द एक अन्य सन्दर्भ में भी प्रयुक्त होता है। किसी धन या निधि (फण्ड) का जानबूझकर अवैध उपयोग करना दुर्विनियोजन कहलाता है, विशेष रूप से तब जब यह किसी सार्वजनिक अधिकारी द्वारा किया जाता है।
कैप्टन रूप सिंह स्टेडियम
इस स्टेडियम का नाम महान भारतीय हॉकी खिलाड़ी रूप सिंह के ऊपर रखा गया था, जो स्वयं कप्तान ध्यानचंद के छोटे भाई थे।
स्टेडियम का पहला एक दिवसीय अंतर्राष्ट्रीय मैच 1988 में आयोजित किया गया था, जब वेस्टइंडीज ने भारत को 73 रनों से हराया था, एक मैच जिसमें नरेंद्र हिरवानीने अपनी एक दिवसीय शुरुआत की थी।भारत और वेस्टइंडीज के बीच 1996 के क्रिकेट विश्व कपकी तैयारी के लिए फ्लडलाइट्स लगाए गए थे।यह स्टेडियम 1996 में पहली और एकमात्र डे-नाइट रणजी ट्रॉफीफाइनल के लिए भी आयोजन स्थल था।यह मैच मुंबईऔर दिल्ली केबीच पांच दिनों के लिए खेला गया था और मुंबई पहली पारी की बढ़त के आधार पर जीता था।
कप्तान रूप सिंह स्टेडियम में पिच पारंपरिक रूप से बल्लेबाजों की पसंद बन गई है।10 एकदिवसीय मैचों में से आठ में, पहले बल्लेबाजी करने वाली टीम ने 250 से अधिक का स्कोर बनाया।यह भारत के अधिकांश क्रिकेटरों के लिए भी बहुत भाग्यशाली रहा है, विशेष रूप से सचिन तेंदुलकर के लिए।
कप्तान रूप सिंह स्टेडियम में एक पवेलियन का नाम सचिन तेंदुलकर के नाम पर रखा गया है जिन्होंने वनडे में दोहरा शतक बनाने वाले पहले क्रिकेटर बनकर इतिहास रच दिया।
भारत और वेस्टइंडीज के बीच इस मैदान पर 1996 क्रिकेट विश्व कप का एक मैच भी खेला गया था।
मई 1998 में, केन्या ने भारत को पहली बार एकदिवसीय मैच में 69 रन से हराया। इससे केन्या कोका-कोला त्रिकोणीय श्रृंखला के फाइनल में आत्मविश्वास के साथ रवाना हुआ।
यह इस स्तर पर उसकी पांचवीं जीत थी, और टेस्ट में उनका दूसरा टेस्ट था। रवींद्र शाह ने अपने चौथे एक दिवसीय अंतरराष्ट्रीय में अपना तीसरा अर्धशतक पूरा करते हुए पारी के पहले चरण में अपना दबदबा बनाया। जब वह 70 रन के लिए 50 रन बनाये थे, तो स्कोर 93 था।
मौरिस ओडुम्बे ने 91 गेंदों पर 83 रन की पारी में पांच छक्के लगाए, जबकि हितेश मोदी ने एक रन-बॉल का योगदान दिया।भारत ने जवाब में आठ बल्लेबाजों ने इसे दोहरे आंकड़े तक पहुंचाया, लेकिन 33 से आगे कोई भी नहीं था।मौरिस ओडुम्बे ने अपनी सर्वश्रेष्ठ गेंदबाजी के साथ एक दिवसीय अंतरराष्ट्रीय मैचों में अपने सबसे बड़े स्कोर का पीछा किया, जिसमें उनकी ऑफ स्पिन के साथ 14 रन देकर तीन विकेट लिए।
फरवरी 2010 में, भारत और दक्षिण अफ्रीका के बीच एक मैच में जहां भारत ने 401/3 का स्कोर बनाया और सचिन तेंदुलकर पहले ऐसे पुरुष क्रिकेटर बने जिन्होंने एकदिवसीय मैच में दोहरा शतक लगाया (147 गेंदों पर नाबाद 200 रन)। इस मैच को भारत ने 153 रनों से आसानी से जीत लिया, जहाँ दक्षिण अफ्रीका को 42.5 ओवर में 248 रन पर आउट कर दिया गया।
जम्मू और कश्मीर (केंद्र शासित प्रदेश)
जम्मू और कश्मीर भारत द्वारा केंद्र शासित प्रदेश के रुप में प्रशासित एक क्षेत्र है। यह दक्षिण एशिया के उत्तर-पश्चिमी भाग में स्थित है, और कश्मीर के बड़े क्षेत्र का हिस्सा है, जो 1947 से भारत, पाकिस्तान और चीन के बीच विवाद का विषय रहा है। नियंत्रण रेखा क्रमशः जम्मू और कश्मीर को पश्चिम और उत्तर में पाक अधिकृत कश्मीर और गिलगित-बल्तिस्तान के पाकिस्तान प्रशासित क्षेत्रों से अलग करती है। यह भारतीय राज्यों हिमाचल प्रदेश और पंजाब के उत्तर में और भारत द्वारा प्रशासित केंद्र शासित प्रदेश लद्दाख़ के पश्चिम में स्थित है।
जम्मू और कश्मीर के केंद्र शासित प्रदेश में पुनर्गठन के प्रावधान जम्मू और कश्मीर पुनर्गठन अधिनियम, 2019 के भीतर निहित थे, जिसे अगस्त 2019 में भारत की संसद के दोनों सदनों द्वारा पारित किया गया था। विधेयक का उद्देश्य जम्मू और कश्मीर राज्य को दो केंद्र शासित प्रदेशों में फिर से गठित करना था: जम्मू और कश्मीर एवं लद्दाख़। पुनर्गठन 31 अक्टूबर 2019 से प्रभावी हो गया है।
मुम्बई महानगर प्रदेश विकास प्राधिकरण
मुम्बई महानगर प्रदेश विकास प्राधिकरण (Mumbai Metropolitan Region Development Authority) भारत के महाराष्ट्र राज्य के मुम्बई महानगरीय क्षेत्र में विकास योजनाएँ व कार्य करने के लिए अधिकृत सरकरी संगठन है। यह महाराष्ट्र सरकार के अधीन है।
मॉनसून शूटआउट
मॉनसून शूटआउट सन् 2017 की भारतीय हिन्दी भाषी नव-नोयर एक्शन थ्रिलर फिल्म है जो अमित कुमार द्वारा लिखित और निर्देशित किया गया है और इसका निर्माण गुनीत मोंगा, ट्रेवर इंग्मा, मार्टिज़न डी ग्रंट द्वारा और सह-निर्माण अनुराग कश्यप और विवेक रंगाचारी द्वारा किया गया है। गीतांजलि थापा, श्रीजिता डे, नवाजुद्दीन सिद्दीकी और तनिष्ठा चटर्जी प्रमुख भूमिकाओं में हैं। फिल्म को आधिकारिक मिडनाइट स्क्रीनिंग अनुभाग में 2013 के कान फ़िल्म महोत्सव में सकारात्मक समीक्षा मिली। समानान्तर सिनेमा के स्कूल से संबंधित, 'मॉनसून शूटआउट' दुनिया भर में चार साल बाद 15 दिसंबर, 2017 को जारी किया गया और इसे सकारात्मक समीक्षा मिली।
गीतांजलि थापा
गीतांजलि थापा एक भारतीय फिल्म अभिनेत्री हैं।उन्होंने लियर्स डाइस में अपने प्रदर्शन के लिए सर्वश्रेष्ठ अभिनेत्री (2013) के लिए राष्ट्रीय फिल्म पुरस्कार जीता।
फिल्म उद्योग में आने से पहले एक पेशेवर मॉडल, 2010 में उन्होंने 'टीना की चाबी' के साथ अपनी फीचर फिल्म की शुरुआत की। कमल केएम द्वारा निर्देशित उनकी अगली फिल्म, 'आईडी' ने लॉस एंजिल्स फिल्म महोत्सव और मैड्रिड फिल्म महोत्सव में सर्वश्रेष्ठ अभिनेत्री के पुरस्कार जीते। फिल्म का प्रीमियर बुसान इंटरनेशनल फिल्म फेस्टिवल में हुआ और इसे कई अन्य प्रतिष्ठित अंतर्राष्ट्रीय समारोहों के लिए चुना गया। फिर उन्होंने अमित कुमार द्वारा निर्देशित एक हिंदी नॉइर थ्रिलर मॉनसून शूटआउट में अभिनय किया, जिसे कान फिल्म फेस्टिवल 2013 में मिडनाइट स्क्रीनिंग सेक्शन के हिस्से के रूप में प्रदर्शित किया गया था, कई अंतरराष्ट्रीय आलोचकों से समीक्षा प्राप्त करने के लिए। वह अनुराग कश्यप की लघु फिल्म 'द डे आफ्टर एवरीडे' में भी दिखाई दीं, जिसने रिलीज के कुछ हफ्तों के भीतर यूट्यूब पर 6 मिलियन से अधिक बार देखा। उनकी अगली विशेषता, गीतू मोहनदास की 'लियर्स डाइस' का प्रीमियर अक्टूबर 2013 में मुंबई फिल्म समारोह में किया गया और जनवरी 2014 में सनडांस फिल्म फेस्टिवल और इंटरनेशनल फिल्म फेस्टिवल रॉटरडैम में प्रदर्शित किया गया। गीतांजलि, जिन्होंने महिला मुख्य भूमिका निभाई, ने सर्वश्रेष्ठ अभिनेत्री का पुरस्कार जीता 61 वें राष्ट्रीय फिल्म पुरस्कारों में। यह फिल्म 87 वें अकादमी पुरस्कारों में सर्वश्रेष्ठ विदेशी भाषा फिल्म के लिए भारत की आधिकारिक प्रविष्टि भी थी, जिसने उस वर्ष के प्रतिष्ठित अंतरराष्ट्रीय फिल्म समारोहों में कई अन्य पुरस्कार जीते।
थापा की नवीनतम रिलीज़ अकादमी पुरस्कार विजेता निर्देशक डेनिस तानोविक की भारतीय फिल्म 'टाइगर्स' में इमरान हाशमी के साथ है, जहाँ वह एक पाकिस्तानी महिला की भूमिका में हैं। इसे २०१४ के टोरंटो अंतर्राष्ट्रीय फिल्म महोत्सव में समकालीन विश्व सिनेमा अनुभाग में प्रदर्शित करने के लिए चुना गया था। फिल्मों के अलावा, वह कई प्रतिष्ठित विज्ञापनों में भी दिखाई दी हैं, उनके सबसे हाल के गहने जिनमें ऐश्वर्या राय बच्चन के साथ प्रतिष्ठित गहने ब्रांड तनिष्क और लोरियल शामिल हैं।
उनकी हालिया फिल्म विक्रमादित्य मोटवाने की उत्तरजीविता ड्रामा ट्रैप्ड थी, जिसमें उन्होंने राजकुमार राव के साथ अभिनय किया था।
लायर्स डाइस (फ़िल्म)
लायर्स डाइस (अनुवाद- झूठे का पासा) सन् 2013 की हिंदी रोड मूवी है जो गीतू मोहनदास द्वारा लिखित और निर्देशित तथा गीतांजलि थापा और नवाज़ुद्दीन सिद्दीकी द्वारा अभिनीत है। यह फ़िल्म एक सुदूर गांव की एक युवा माँ की कहानी बता रही है, जो अपने लापता पति की तलाश में जा रही है और खुद भी लापता हो गयी। फिल्म शहरों में प्रवास की मानवीय कीमत और प्रवासी श्रमिकों के शोषण की पड़ताल करती है।
यह फ़िल्म गीतू की पहली फीचर फ़िल्म है। उन्होंने 2008 में लघु फिल्म 'केल्कुनंडो' बनायी थी, जिसे व्यापक प्रशंसा मिली। लायर्स डाइस का अक्टूबर २०१३ में मुंबई फिल्म फेस्टिवल में अपना विश्व प्रीमियर था, जहाँ इसने भारतीय प्रतियोगिता अनुभाग में भाग लिया। जनवरी २०१४ में, फिल्म को सनडांस फिल्म फेस्टिवल और इंटरनेशनल फिल्म फेस्टिवल रॉटरडैम में प्रदर्शित किया गया। इसने सोफिया अंतर्राष्ट्रीय फिल्म महोत्सव में एक विशेष जूरी पुरस्कार जीता।
'लायर्स डाइस' को 61 वें राष्ट्रीय फिल्म पुरस्कार में गीतांजलि थापा के लिए सर्वश्रेष्ठ अभिनेत्री और राजीव रवि के लिए सर्वश्रेष्ठ सिनेमैटोग्राफी के दो राष्ट्रीय फ़िल्म पुरस्कार प्राप्त हुए। यह फिल्म 87 वें अकादमी पुरस्कारों के लिए सर्वश्रेष्ठ विदेशी भाषा फिल्म के लिए भारत की आधिकारिक प्रविष्टि थी, लेकिन नामांकित नहीं हुई थी।
केसरीसिंहपुर
केसरीसिंहपुर भारतीय राज्य राजस्थान के गंगानगर जिले में एक शहर और नगरपालिका है।
2011 की भारत की जनगणना के दौरान, केसरीसिंहपुर की आबादी 14,020 थी। नर जनसंख्या का 52.76% और महिलाओं का गठन 47.24%। केसरीसिंहपुर की औसत साक्षरता दर 62% है, जो 59.5% के राष्ट्रीय औसत से अधिक है: पुरुष साक्षरता 69% है, और महिला साक्षरता 53% है। केसरीसिंहपुर में 16 प्रतिशत जनसंख्या 6 वर्ष से कम आयु की है।
यह पंजाब (राज्य) सीमा के पास स्थित है। यह भारत के कपास बेल्ट क्षेत्र में स्थित है और केसरीसिंहपुर (केएसपी) में रहने वाले अधिकांश लोगों की आजीविका अनाज और कपास की कमीशन दलाली है और बहुत से लोग कृषि में शामिल हैं।
शहर का बुनियादी ढांचा अब बहुत विकसित हो रहा है। केसरीसिंहपुर में सीमेंटेड सड़कें हर जगह हैं।
ट्रेन से - दिल्ली सराय रोहिल्ला रेलवे स्टेशन [डीई] से केसरीसिंहपुर के लिए सीधी ट्रेन है। ट्रेन संख्या 12455/56 दिल्ली सराय रोहिल्ला [डीई] बीकानेर [बीकेएन] सुपरफास्ट एक्सप्रेस और श्री गंगानगर से सूरतगढ़ के लिए कुछ यात्री गाड़ियों के माध्यम से केसरीसिंहपुर के माध्यम से जाता है।
अनवर का अजब किस्सा
अनवर का अजब किस्सा (अंग्रेजी शीर्षक: स्निफर) सन् २०१३ की बुद्धदेव दासगुप्ता द्वारा निर्देशित हिन्दी डार्क कॉमेडी फिल्म है। यह फिल्म खुद की खोज में एक जासूस के बारे में है। नवाजुद्दीन सिद्दीकी की शीर्ष भूमिका के साथ इसमें अनन्या चटर्जी एवं पंकज त्रिपाठी भी हैं। बीएफआई लंदन फिल्म फेस्टिवल में १ अक्टूबर २०१३ को इसके प्रीमियर के बाद फिल्म को २०१३ के इंटरनेशनल फिल्म फेस्टिवल ऑफ केरल में प्रदर्शित किया गया। हालाँकि, आलोचकों की प्रशंसा के बावजूद, फिल्म को भारत में इसकी थिएट्रिकल रिलीज का इंतजार है।
जामा मस्जिद, श्रीनगर
जामा मस्जिद वैसे तो देश के बहुत से शहर में है लेकिन श्रीनगर स्थित जामा मस्जिद की बात ही कुछ और है ! श्रीनगर में पुराने शहर स्थित नौहट्टा में जामा मस्जिद पूरे जम्मू-कश्मीर में सबसे बड़ी मस्जिद है ! स्थानीय लोग इसे “शुक्रवार मस्जिद” के नाम से भी पहचानते हैं !
इस मस्जिद का निर्माण सुल्तान सिकंदर शाहमीरी ने सन 1394 में करवाना आरम्भ किया जो कि सन 1404 में बनकर तैयार हुआ ! इस मस्जिद को लेकर कहा जाता है कि उस वक़्त के महाराज तारापदी ने इस जगह पर 693-697 ई. में एक मन्दिर का निर्माण करवाया था जिसे सिकन्दर ने तोड़कर उसकी सारी सामग्री मस्जिद बनाने में लगा दी थी ! इस मस्जिद को पुराने समय में बहुत बार विवादों के कारण नष्ट कर दिया गया था और हर बार पुनर्निर्माण किया जाता रहा ! आखिरी बार महाराजा प्रताप सिंह ने इसे अपने देखरेख में बनवाया था और तबसे अभी तक ठीक ठाक है ! 1820 से लेकर 1846 तक सिख गुरु महाराजा रणजीत सिंह के शासन के वक़्त इसे बंद कर दिया गया था ! अभी 2018 में लगभग 250 साल बाद इसकी मरम्मत की गयी है !
यह मस्जिद भारतीय और मुग़ल कलाकृति का विशाल नमूना है ! इसकी वास्तुकला को ब्रिटिश वास्तुकारों ने डिज़ाइन किया था, जिसे “इंडो-सारासेनिक वास्तुकला” के नाम से जानते हैं ! इस डिज़ाइन में एक भी गुम्बद नहीं है जो कि अधिकतर मस्जिद में होती है ! ये कुछ हद तक बौद्ध धार्मिक स्थानों से मिलता जुलता है ! इसकी लम्बाई 384 फ़ीट और चौड़ाई 38 फ़ीट है ! इस मस्जिद में एक साथ 33333 लोगों को नमाज़ पढ़ने की जगह है ! इस मस्जिद का देखने लायक मुख्य हिस्सा प्रार्थना हॉल है जो कि 370 खभों पर खड़ा हुआ है और ये सभी खंभे देवदार के मोटे तनों से बने हैं ! यहाँ की शांत वातावरण बहुत आनंदित करने वाला है और बाहर के शोरगुल वाले बाज़ारों से बिलकुल अलग माहौल के कारण दर्शकों के लिए मुख्य केंद्र है !
कश्मीर में कभी कभार जुमे की नमाज़ के बाद शरारती तत्वों द्वारा विरोध प्रदर्शन के लिए भी इस मस्जिद का उपयोग किया जाता रहा है ! अभी पिछले साल जब मस्जिद खाली थी तभी कुछ युवकों ने ISIS के झण्डे लगाकर विरोध किया था ! हालांकि भारतीय सेना की देखरेख में ये सब बंद हो रहा है और उम्मीद है कि घाटी में अब अमन चैन आएगा और कश्मीर के इस गौरव को देखने सम्पूर्ण विश्व के कोने से लोग आएंगे !
न्यू स्पेस इंडिया लिमिटेड
व्यावसायिक रूप से शोषण करने के लिए 06 मार्च 2019 को अंतरिक्ष विभाग (DOS) के प्रशासनिक नियंत्रण के तहत केंद्र सरकार ने पहले ही न्यू स्पेस इंडिया लिमिटेड (NSIL) की स्थापना की है, जो भारत सरकार / केंद्रीय सार्वजनिक क्षेत्र उद्यम (CPSE) की पूर्ण स्वामित्व वाली सरकार है। भारतीय अंतरिक्ष अनुसंधान संगठन (इसरो) के अनुसंधान और विकास कार्य केंद्र और डॉस की घटक इकाइयाँ। एनएसआईएल को इसके पागल वज़ के हिस्से के रूप में निम्नलिखित भूमिकाओं और कार्यों को करने के लिए शामिल किया गया है।
(iii) भारतीय उद्योग के माध्यम से ध्रुवीय उपग्रह प्रक्षेपण यान (पीएसएलवी) का उत्पादन;
(iv) अंतरिक्ष आधारित उत्पादों और सेवाओं का उत्पादन और विपणन, जिसमें प्रक्षेपण और अनुप्रयोग शामिल हैं;
(v) इसरो केंद्र और डॉस की घटक इकाइयों द्वारा विकसित प्रौद्योगिकी का स्थानांतरण;
(vi) भारत और विदेश दोनों में, स्पिन-ऑफ प्रौद्योगिकियों और उत्पादों / सेवाओं का विपणन करना; और
(vii) भारत सरकार के किसी भी अन्य विषय में फिट बैठता है।
भारतीय अंतरिक्ष कार्यक्रम की लगातार बढ़ती मांगों को पूरा करने और उभरते वैश्विक अंतरिक्ष बाजार का व्यावसायिक रूप से दोहन करने के लिए एनएसआईएल की स्थापना की गई थी। एनएसआईएल का उद्भव अंतरिक्ष क्षेत्र में भारतीय उद्योगों के विकास को बढ़ावा देगा और भारतीय उद्योगों को विनिर्माण और उत्पादन आधार को बढ़ाने में सक्षम करेगा।
पिछले तीन वर्षों के दौरान एंट्रिक्स कॉर्पोरेशन लिमिटेड द्वारा कुल 239 उपग्रह व्यावसायिक रूप से लॉन्च किए गए थे।
पिछले तीन वर्षों के दौरान परिचालन से कुल राजस्व 6289.05 करोड़ रुपये है।
यह जानकारी केंद्रीय राज्य मंत्री (स्वतंत्र प्रभार) विकास, पूर्वोत्तर क्षेत्र (DoNER), MoS PMO, कार्मिक, लोक शिकायत और पेंशन, परमाणु ऊर्जा और अंतरिक्ष, डॉ जितेंद्र सिंह ने लोक प्रश्न के लिखित उत्तर में दी। आज सभा।
राष्ट्रीय राजमार्ग १२ (भारत)
राष्ट्रीय राजमार्ग १२ (National Highway 12) भारत का एक राष्ट्रीय राजमार्ग है। यह पूरी तरह पश्चिम बंगाल में है और उत्तर में डालखोला को दक्षिण में बक्खाली से जोड़ता है।